*Apstiprināts 28.03.2023.*

**Atveseļošanas un noturības mehānisma plāna 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” papildinošās saimnieciskās darbības nosacījumu kontroles metodika**

**Metodikas mērķis ir sniegt skaidrojošu informāciju par papildinošās saimnieciskās darbības** (turpmāk – PSD) **apmēru** **un nosacījumu ievērošanu** Atveseļošanas un noturības mehānisma plāna **3.1.1.6.i.**[[1]](#footnote-2) **investīcijas** (turpmāk – AF 3.1.1.6.i. investīcija)  **projektu ietvaros[[2]](#footnote-3).**

Šī metodika ir attiecināma uz investīcijas projektiem, kurus īsteno tikai pašvaldības funkcijas – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību – nodrošināšanai saskaņā ar Pašvaldību likuma 4. panta pirmās daļas 4.punktu[[3]](#footnote-4) un no šīs funkcijas izrietošo pārvaldes uzdevumu – nodrošināt izglītojamo nokļūšanu izglītības iestādē vai citā mācību īstenošanas vietā un atpakaļ dzīvesvietā – izpildei, izņemot pieaugušo izglītības pieejamību. Vienlaikus AF 3.1.1.6.i. investīcijas ietvaros attiecināma tikai tādu darbību veikšana, kas atbilstoši šajā metodikā norādītajam atbilst pamatdarbībai vai PSD. Citas saimnieciskās darbības veikšana nav pieļaujama.

**I. Izmantotais normatīvas regulējums, t.sk. citi avoti**

* [Ministru kabineta 2022. gada 25. oktobra noteikumi Nr. 673 “Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde”](https://likumi.lv/doc.php?id=336738&version_date=27.10.2022) (turpmāk – AF 3.1.1.6.i investīcijas MK noteikumi);
* [Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01)](https://eur-lex.europa.eu/legal-content/LV/TXT/?uri=CELEX%3A52016XC0719%2805%29) (turpmāk – Komisijas paziņojums);
* [Komercdarbības atbalsta kontroles likums](https://likumi.lv/ta/id/267199-komercdarbibas-atbalsta-kontroles-likums);
* [Ministru kabineta 2022. gada 8. februāra noteikumi Nr. 111 “Attālināto mācību organizēšanas un īstenošanas kārtība”;](https://likumi.lv/ta/id/329849-attalinato-macibu-organizesanas-un-istenosanas-kartiba)
* [Finanšu ministrijas palīgmateriāls nelikumīga valsts atbalsta atgūšanai.](https://www.fm.gov.lv/lv/media/7566/download)
* [Finanšu ministrijas skaidrojošais materiāls par papildinošu saimniecisku darbību](https://www.fm.gov.lv/lv/media/504/download)

*[(ancillary activity)](https://www.fm.gov.lv/lv/media/504/download)*;

* [Pašvaldību likums](https://likumi.lv/ta/id/336956-pasvaldibu-likums);
* [Vispārējās izglītības likums](https://likumi.lv/ta/id/20243-visparejas-izglitibas-likums).

**II. Metodikas ietvaros galvenie izmantotie jēdzieni**

**Šajā metodikā tiek piemēroti šādi jēdzieni:**

**Izglītojamie** - ar jēdzienu “izglītojamie” tiek saprasti visi skolēni, neatkarīgi no vecuma, kuri apgūst vispārējo izglītību pašvaldības izglītības iestādēs. Saskaņā ar Vispārējas izglītības likuma 3.pantu vispārējā izglītība tiek īstenota šādās vispārējās izglītības pakāpēs: pirmsskolas izglītība, pamatizglītība un vidējā izglītība. Vispārējās izglītības īpašie veidi ir speciālā izglītība un sociālā korekcija. Ja vispārējās izglītības iestādē tiek īstenota arī interešu izglītība, tad projekta ietvaros iegādāto elektroautobusu var izmantot, lai nodrošinātu izglītojamo nokļūšanu šajā vispārējās izglītības iestādē un atpakaļ dzīvesvietā un to uzskaita PSD ietvaros, ja izglītojamos nogādā vispārējās izglītības iestādē nodarbībām interešu izglītībā ar atsevišķu reisu (braucienu).[[4]](#footnote-5)

**Saimnieciska darbība** - jebkura darbība, kas ietver preču vai pakalpojumu piedāvāšanu tirgū.

**Pamatdarbība –** nesaimnieciska darbība, kas tiek īstenota ar projekta ietvaros iegādāto elektroautobusu un tā uzlādei paredzētu infrastruktūru pašvaldības funkcijas – gādāt par iedzīvotāju izglītību – un no šīs funkcijas izrietošu pārvaldes uzdevumu – nodrošināt izglītojamo nokļūšanu vispārējās izglītības iestādē vai citā vispārējās izglītības mācību īstenošanas vietā un atpakaļ dzīvesvietā – izpildei, tai skaitā uzlādes infrastruktūras izmantošana tādu citu elektroautobusu (gan finansējuma saņēmēja citu elektroautobusu gan citas pašvaldības elektroautobusu uzlādei) uzlādei, kas nodrošina minētās funkcijas un no tās izrietošā pārvaldes uzdevuma izpildi.

**PSD** – saimnieciskā darbība, kas tiek īstenota nesaimnieciskai darbībai paredzētajā infrastruktūrā un kas tieši ir saistīta ar infrastruktūras ekspluatāciju un tai nepieciešama vai nesaraujami saistīta ar infrastruktūras galveno nesaimniecisko izmantojumu. Atbilstoši Komisijas paziņojuma 207. punktā noradītajam PSD jāpatērē tie paši resursi, kas paredzēti infrastruktūras pamata darbībai, piemēram, darbaspēks, pamatlīdzekļi u.c., PSD nav daļa no infrastruktūras pamata funkcijas, bet PSD bieži īsteno, lai nodrošinātu infrastruktūras efektīvāku izmantošanu. Jāņem vērā, ka katrā gadījumā ir nepieciešams atsevišķi vērtēt katras īstenotās darbības saikni ar infrastruktūras izmantošanas mērķi. AF 3.1.1.6.i. investīcijas MK noteikumu izpratnē ar infrastruktūru saprot bezemisiju transportlīdzekli – elektroautobusu izglītojamo pārvadāšanai un tā darbības nodrošināšanai paredzēto  uzlādes infrastruktūru, bet PSD ir izglītojamo mobilitātes nodrošināšana pasākumos, kas ir tieši saistīti ar vispārējās izglītības procesu (tai skaitā pirmsskolas izglītību, pamatizglītību, vidējo izglītību, speciālo izglītību un speciālo korekciju), piemēram, izglītojamo nodrošināšana ar transportu braucienam uz teātri, koncertu, ekskursijā, mācību olimpiādēm (kas nav mācību programmas daļa) un tamlīdzīgiem pasākumiem. Vienlaikus, lai nodrošinātu bezemisiju transportlīdzekļa uzlādes infrastruktūras efektīvu un lietderīgu izmantošanu, pieļaujams, ka projekta ietveros izveidotā bezemisiju transportlīdzekļa uzlādes punkta infrastruktūra tiek lietota arī citas pašvaldības elektroautobusu uzlādei, kuri tiek izmantoti pašvaldību autonomās funkcijas – gādāt par iedzīvotāju izglītību – un no šīs funkcijas izrietošu pārvaldes uzdevumu izpildei, gadījumos, kad tiek nodrošināta izglītojamo mobilitāte pasākumos, kas ir tieši saistīti ar vispārējās izglītības procesu, bet kuri nav paredzēti mācību programmā, piemēram, izglītojamo nogādāšana citas pašvaldības rīkotās olimpiādēs vai sacensībās. Tāpat PSD ietvaros uzskaita vispārējās izglītības iestāžu izglītojamo nogādāšanu interešu izglītības aktivitātēs, ja tās tiek īstenotas vispārējās izglītības iestādē un izglītojamie tiek nogādāti uz minētajām aktivitātēm vispārējās izglītības iestādē ar atsevišķu reisu (braucienu).

**cita saimnieciskā darbība** – saimnieciskā darbība, kas nav PSD.

**III. AF 3.1.1.6.i. investīcijas Ministru kabineta noteikumu pamatnosacījumi PSD**

Investīcijas mērķis ir uzlabot pašvaldību funkciju īstenošanu un sniegtos pakalpojumus, konkrēti izglītojamo mobilitāti, veicinot skolu tīkla sasniedzamību. Pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Lai nodrošinātu iedzīvotājiem vispārējās izglītības iegūšanu, pašvaldība nodrošina izglītības iestāžu sasniedzamību. Tas attiecas arī uz pamatizglītības un vidējās izglītības iestādēm ar sporta, mūzikas vai citu novirzienu. Ja mācības atbilstoši pamatizglītības un vidējās izglītības akreditētajai mācību programmai tiek īstenotas citā norises vietā (bibliotēkā, laboratorijā, pētniecības iestādē, muzejā, u.tml.), tad arī šādi izglītojamo pārvadājumi kvalificējami kā nesaimnieciska darbība, t.i., pamatdarbība. Investīcijas sekundārais mērķis ir veicināt transporta sektora zaļināšanu Latvijā, investējot elektroautobusos (bezemisiju transportlīdzekļos).

Lai sekmētu investīcijas mērķa sasniegšanu, šajā metodikā paredzētajam uzraudzības mehānismam jānodrošina, ka atbalsts tiek sniegts nesaimnieciskas darbības īstenošanai, pieļaujot PSD līdz 20% no gada kopējās jaudas laika izteiksmē, jo projektu īstenošanai netiek sniegts valsts atbalsts komercdarbībai.

Atbilstoši AF 3.1.1.6.i investīcijas MK noteikumu 6.punktam projekta atbalstāmajām darbībām (elektroautobuss un tā darbības nodrošināšanai paredzētā uzlādes infrastruktūra), par kurām ir iesniegts projekta iesniegums, ir pieļaujama **PSD, kas nepārsniedz 20% no projekta ietvaros iegādāto elektroautobusu izglītojamo pārvadāšanai un tā darbības nodrošināšanai paredzēto uzlādes infrastruktūras kopējās gada jaudas laika izteiksmē**. Cita saimnieciskā darbība projektā nav pieļaujama un netiek iekļauta.

Pamatojoties uz minētajiem nosacījumiem, projekta dzīves cikla[[5]](#footnote-6) sākumposmā[[6]](#footnote-7) Centrālā finanšu un līgumu aģentūra (turpmāk – aģentūra) veic PSD nosacījumu ievērošanas pārbaudi par vienu pilnu kalendāra gadu visiem AF 3.1.1.6.i. investīcijas ietvaros apstiprinātajiem projektiem, par kuru īstenošanu ir noslēgts civiltiesiskais līgums vai vienošanās, tai skaitā, pārbaudot finansējuma saņēmēju AF 3.1.1.6.i. investīcijas MK noteikumu 65. punktā minētos pārskatus par PSD apjomu. PSD pārskatiem pievienojamā pamatojošā dokumentācija norādīta šīs metodikas IV sadaļā. Aģentūra PSD nosacījumu ievērošanu atbilstoši AF 3.1.1.6.i. investīcijas MK noteikumu 64.punktam uzraudzību veic izlases kārtībā visā projekta dzīves cikla laikā, nepieciešamības gadījumā[[7]](#footnote-8) veicot korektīvās darbības pret finansējuma saņēmēju. Pārbaudes projekta īstenošanas vietā aģentūra var veikt, iepriekš nebrīdinot finansējuma saņēmēju.

**IV. PSD būtības kontrole un PSD apmēra kontrole AF 3.1.1.6.i. investīcijas ietvarā**

**Neskatoties uz to, ka par saimniecisku darbību uzskata ikvienu darbību, kas ietver preču un pakalpojumu piedāvāšanu tirgū**, jāņem vērā, ka saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju un pārvaldes uzdevumu vai deleģēto pārvaldes uzdevumu izpildi.

Atbilstoši šīs metodikas III sadaļā aprakstītajam un AF 3.1.1.6.i. investīcijas MK noteikumu 6.punktā minētajam, projekta pamatlīdzekļiem (vienam vai vairākiem no projekta ietvaros iegādātajiem elektroautobusiem un uzlādes infrastruktūrai) ir pieļaujama **PSD** līdz 20% no infrastruktūras kopējās gada jaudas laika izteiksmē. Cita saimnieciskā darbība nevar tikt īstenota. Līdz ar to arī projekta dzīves cikla laikā ir nepieciešams uzraudzīt, vai ar projekta īstenošanas rezultātā iegūtajiem pamatlīdzekļiem īstenotā saimnieciskā darbība var tikt kvalificēta kā PSD.

Ņemot vērā to, ka iegādāto pamatlīdzekļu (elektroautobusa un tā uzlādes infrastruktūrai) PSD uzraudzību var uzsākt tikai pēc tam, kad ir sākta tā ekspluatācija atbilstoši AF 3.1.1.6.i. investīcijas mērķim, **finansējuma saņēmējam ir pienākums veikt PSD uzskaiti**, norādot pamatlīdzekļu izmantošanu **laika izteiksmē** pamatdarbības veikšanai (izglītojamo nogādāšanai vispārējās izglītības mācību iestādē vai citā mācību īstenošanas vietā un atpakaļ dzīvesvietā) un PSD īstenošanai.

Finansējuma saņēmējs ir pilnībā atbildīgs par PSD nosacījumu ievērošanu, un **pārskatu** par PSD veikšanu **sagatavo par katru kalendāra gadu līdz nākošā gada 1. februārim**. Pārskatu, kuram pievienoti pamatojošie dokumenti, **sagatavo par katru** projekta ietvaros **iegādāto elektroautobusu** un tā darbības nodrošināšanai izveidoto uzlādes punkta infrastruktūru (ja attiecināms) un glabā līdz projekta dzīves cikla (pamatlīdzekļa amortizācijas perioda) beigām. Finansējuma saņēmējs veic PSD nosacījumu izpildes paškontroli, izmantojot sagatavotos pārskatus, kurus iesniedz aģentūrai pēc tās pieprasījuma un tajā gadījumā, ja finansējuma saņēmējs konstatē, ka pārsniegts atļautais PSD 20% apjoms no kopējās gada jaudas laika izteiksmē.

Ja pamatlīdzeklis iegādāts un pirmajā kalendāra gadā ekspluatēts nepilnu kalendāra gadu, tad PSD uzskaiti veic un PSD apjomu aprēķina proporcionāli transportlīdzekļa ekspluatācijas laikam.

Aģentūra, izlases kārtībā veicot PSD nosacījumu ievērošanas uzraudzību, veic projekta ietvaros izveidotās elektroautobusa uzlādei paredzētās infrastruktūras ekspluatācijas pārbaudi. Ja aģentūra pārbaudes laikā secina, ka elektroautobusu uzlādei projekta ietvaros izveidotā uzlādes iekārta tiek izmantota jebkura cita elektrotransporta uzlādēšanai, izņemot šajā metodikā noteikto pamatdarbības un PSD mērķu īstenošanai, aģentūra pieņem lēmumu par visa projekta ietvaros finansējuma saņēmējam (uzlādes infrastruktūras izveides mērķim) izmaksātā vai piešķirtā publiskā finansējuma atmaksāšanu aģentūrai ar procentiem atbilstoši AF 3.1.1.6.i. investīcijas MK noteikumu 62.punktam.

Aģentūrai ir tiesības finansējuma saņēmējam pieprasīt iesniegt PSD pārskatus projekta dzīves cikla laikā, tai skaitā gadījumos, kad saņemta informācija par PSD nosacījumu pārkāpumu no finansējuma saņēmēja, kompetentām iestādēm vai no trešajām personām. Pārskatiem pievienojama PSD uzskaites tabula un citi uzskaiti pamatojoši dokumenti, piemēram, izdrukas no elektroautobusa vai uzlādes punkta infrastruktūras monitoringa sistēmas, maršrutu uzskaites dokumenti, atskaites vai pārskati par uzlādes punkta infrastruktūras lietošanu vai citi dokumenti, kas pamato PSD aprēķinu.

Gadījumos, kad projekta ietvaros iegādāti divi vai vairāk elektroautobusi un izveidota to uzlādei nepieciešamā infrastruktūra, katram no pamatlīdzekļiem (elektroautobusiem un to uzlādes punkta infrastruktūrai) PSD uzskaite tiek veikta atsevišķi.

1. PSD uzskaites veikšanai par elektroautobusa lietojumu kalendāra gadā iespējams izmantot vienu no **diviem PSD uzskaites veidiem kalendāra gada jaudas aprēķinam laika izteiksmē – stundās un dienās**, kas iever aprēķina metodes un formulas, kas tiek izmantotas PSD prasību un PSD apmēra nosacījuma kontrolei projekta dzīves cikla laikā:
   1. Veicot PSD izmantotās jaudasapjoma **laika izteiksmē** kontroli, ja tiek piemērota PSD uzskaite **stundās**, izmanto šādu formulu:

Psaim– projekta ietvaros iegādātā elektroautobusa kopumā kalendāra gada laikā īstenotā PSD, %;

Lksaim – laiks, kurā ar projekta ietvaros iegādāto elektroautobusu tiek īstenota PSD, **stundas (h)**;

Lp – elektroautobusa izmantošanas laiks pamatdarbībai kalendāra gada laikā, stundas (h);

**Piemērs**PSD uzskaitei **stundās**:

PSD uzskaite tiek veikta, uzskaitot, cik stundas kalendāra gada laikā projekta ietvaros iegādātais elektroautobuss tiek lietots pašvaldības funkcijas nodrošināt iedzīvotāju izglītību un no šīs funkcijas izrietošo pārvaldes uzdevumu veikšanai (pamatdarbībai), un cik stundas kalendāra gada laikā elektroautobuss tiek lietots PSD veikšanai.

PSD procentuālo apjomu kalendāra gadā laika jaudas izteiksmē aprēķina, dalot stundu skaitu gadā, kurās veikts PSD, ar kopējo pamatdarbības un PSD veikšanas stundu skaitu. Pieņemot, ka ar elektroautobusu pamatdarbība tiek veikta 1722 stundas kalendāra gada laikā, bet PSD 284 stundas kalendāra gada laikā, secināms, ka kalendāra gadā kopējais faktiskais elektroautobusa ekspluatēšanas laiks ir 2006 stundas. PSD procentuālo apjomu laika izteiksmē aprēķina pēc šādas formulas:

Piemērā norādītājā gadījumā PSD uzskaiti veic, sagatavojot uzskaites tabulu PSD uzskaitei kalendāra gada jaudas laika izteiksmē – **stundās** saskaņā ar šīs metodikas tabulu Nr.1.

Tabula Nr.1 **PSD uzskaites tabula laika izteiksmē – stundās**:

|  |
| --- |
|  |
| **Mēnesis[[8]](#footnote-9)** | | **Darbības veids** | **Stundas (h)** |  |
| Janvāris | | Pamatdarbība | 176 |  |
| PSD | 18 |  |
| Februāris | | Pamatdarbība | 160 |  |
| PSD | 28 |  |
| Marts | | Pamatdarbība | 184 |  |
| PSD | 40 |  |
| Aprīlis | | Pamatdarbība | 144 |  |
| PSD | 18 |  |
| Maijs | | Pamatdarbība | 168 |  |
| PSD | 8 |  |
| Jūnijs | | Pamatdarbība | 80 |  |
| PSD | 24 |  |
| Jūlijs | | Pamatdarbība | 50 |  |
| PSD | 12 |  |
| Augusts | | Pamatdarbība | 80 |  |
| PSD | 20 |  |
| Septembris | | Pamatdarbība | 176 |  |
| PSD | 18 |  |
| Oktobris | | Pamatdarbība | 168 |  |
| PSD | 14 |  |
| Novembris | | Pamatdarbība | 168 |  |
| PSD | 36 |  |
| Decembris | | Pamatdarbība | 168 |  |
| PSD | 48 |  |
|  | | **KOPĀ, t.sk.:** | **2006** |  |
|  | | **Pamatdarbībai (h)** | **1722** |  |
|  | | **PSD (h)** | **284** |  |
|  | | **PSD, %** | **14,16%** |  |

* 1. Veicot PSD izmantotās jaudasapjoma **laika izteiksmē** kontroli, ja tiek piemērota PSD uzskaite **kalendāra gada** **dienās**, izmanto šādu formulu:

Psaim– projekta ietvaros iegādātā elektroautobusa kopumā kalendāra gada laikā īstenotā PSD, %;

Dsaim – laiks, kurā ar projekta ietvaros iegādāto elektroautobusu tiek īstenota PSD, **dienas**;

Dkop – kalendāra gada jauda laika izteiksmē (kopējais dienu skaits kalendāra gadā).

Uzskaiti veic tikai par PSD. Ja vienā kalendāra gada dienā tiek veikta gan pamatdarbība, gan PSD, tad veicot uzskaiti par konkrēto dienu norāda, ka šajā dienā ir veikta PSD, pamatdarbība šādā dienā netiek norādīta.

**Piemērs**PSD uzskaitei **dienās**:

PSD procentuālo apjomu kalendāra gadā laika izteiksmē aprēķina, dalot dienu skaitu kalendāra gadā, kurās veikts PSD, ar kopējo kalendāra gada dienu skaitu – 365 dienas. Pieņemot, ka ar elektroautobusu PSD tiek veikta 67 dienas kalendāra gada laikā, PSD procentuālo apjomu laika izteiksmē aprēķina pēc formulas:

Piemērā norādītājā gadījumā PSD uzskaiti veic, sagatavojot uzskaites tabulu PSD uzskaitei kalendāra gada jaudas laika izteiksmē – **dienās** saskaņā ar šīs metodikas tabulu Nr.2.

Tabula Nr.2 **PSD uzskaites tabula laika izteiksmē – dienās[[9]](#footnote-10)**

|  |  |  |  |
| --- | --- | --- | --- |
| **Papildinošas saimnieciskās darbības uzraudzība laika izteiksmē DIENĀS** | | | |
| **Mēnesis[[10]](#footnote-11)** | **Dienu**  **skaits** | **Datums** | **Papildu informācija par**  **veikto PSD - attiecībā uz darbībām, kas veiktas ārpus**  **vispārējās izglītības mācību programmas** |
| Janvāris | 8 | 06.-09.01.2023. | Ekskursija 1.-4.klasēm |
| 15.01.2023. | Muzejs |
| 23.01.2023. | Teātris |
| 30.01.2023. | Ekskursija |
| 31.01.2023. | Muzeja apmeklējums |
| Februāris | 4 | 02.02.2023. | Raiņa muzejs |
| 07.02.2023. | Okupācijas muzejs |
| 12.02.2023 | Ekskursija |
| 20.02.2023 | Ekskursija |
| Marts | 0 | - | - |
| Aprīlis | 2 | 15.03.2023 | olimpiāde |
| 23.03.2023 | Muzeja apmeklējums |
| Maijs | 7 | 02.-05.05.2023.- | Sacensības |
| 15.05.2023. | Teātris |
| 23.05.2023. | Ekskursija |
| 31.05.2023. | Ekskursija |
| Jūnijs | 9 | 02.-05.06.2023.- | Sacensības 4.-9.klasēm |
| 10.06.2023. | Okupācijas muzejs |
| 12.06.2023. | Teātris |
| 15.06.2023. | Ekskursija |
| 27.06.2023. | Muzeja apmeklējums |
| 29.06.2023. | Ekskursija |
| Jūlijs | 11 | 1.-9.07.2023. | Dziesmu svētku mēģinājumu un  koncerta apmeklējums |
| 29.-30.07.2023. | Brīvdabas koncerts |
| Augusts | 0 | - | - |
| Septembris | 6 | 10.-13.09.2023. | Ekskursijas 4.-9. klasēm |
| 20.09.2023. | Muzeja apmeklējums |
| 26.09.2023. | Muzeja apmeklējums |
| Oktobris | 6 | 01.-06.10.2023. | Ekskursijas 11.-12. klasēm |
| Novembris | 4 | 03.11.2023. | Koncerts |
| 05.11.2023. | Izrāde |
| 16.11.2023. | Muzeja apmeklējums |
| 21.11.2023. | Teātra apmeklējums |
| Decembris | 8 | 02.12.2023. | Muzeja apmeklējums |
| 03.12.2023. | Teātra apmeklējums |
| 12.12.2023. | Koncerts |
| 15.12.2023. | Izrāde |
| 21.-24.12.2023. | Ekskursijas 1.-4. klasēm |
| **KOPĀ PSD dienas:** | **67** |  |  |
| **Kalendāra**  **gada**  **dienas:** | **365** |  |  |
| **PSD, %** | **18,36 %** |  |  |

1. PSD uzskaiti elektroautobusa uzlādes infrastruktūrai veic tikai STUNDĀS. PSD uzskaiti veic par uzlādes infrastruktūras lietojumu kalendāra gadā, izmantojot šādu formulu:

Psaim– projekta ietvaros izveidotās elektroautobusa uzlādes infrastruktūras kopumā kalendāra gada laikā īstenotā PSD, %;

Lksaim – laiks, kurā ar projekta ietvaros izveidoto elektroautobusa uzlādes infrastruktūru tiek īstenota PSD, **stundas (h)**;

Lp – projekta ietvaros izveidotās elektroautobusa uzlādes infrastruktūras izmantošanas laiks pamatdarbībai kalendāra gada laikā, stundas (h);

**Piemērs**PSD uzskaitei **uzlādes infrastruktūrai** – **stundās**:

PSD uzskaiti veic, uzskaitot, cik stundas kalendāra gada laikā projekta ietvaros izveidotā elektroautobusa uzlādes infrastruktūra tiek lietota pašvaldības funkcijas – gādāt par iedzīvotāju izglītību – un no šīs funkcijas izrietošo pārvaldes uzdevumu veikšanai (pamatdarbībai), un cik stundas kalendāra gada laikā uzlādes infrastruktūra tiek lietota PSD (tai skaitā citu pašvaldību elektroautobusu, kas veic autonomās funkcijas – gādāt par iedzīvotāju izglītību - un no tās izrietošo pārvaldes uzdevumu izpildi) veikšanai gadījumos, kad tiek veikta PSD.

PSD procentuālo apjomu kalendāra gadā laika jaudas izteiksmē aprēķina, dalot stundu skaitu gadā, kurās veikts PSD, ar kopējo pamatdarbības un PSD veikšanas stundu skaitu. Pieņemot, ka elektroautobusa uzlādes infrastruktūra 2408 stundas kalendāra gada laikā tiek izmantota pamatdarbībai, bet PSD tiek veikta 600 stundas kalendāra gada laikā, secināms, ka kalendāra gadā kopējais faktiskais elektroautobusa uzlādes infrastruktūras ekspluatēšanas laiks ir 3008 stundas. PSD procentuālo apjomu laika izteiksmē aprēķina pēc šādas formulas:

1. Tabulā Nr.3 “PSD un pamatdarbības piemēri” tiek aplūkoti potenciālie PSD piemēri.

**Tabula Nr.3** “PSD un pamatdarbības piemēri”:

|  |  |  |  |  |  |
| --- | --- | --- | --- | --- | --- |
| **Infrastruktūra un tās izmantošanas nesaimniecisks pamatmērķis** | **Plānotā saimnieciskā darbība un tās mērķis** | **Vai aktivitātē tiks izmantoti tie paši resursi (darba spēks, pamatlīdzekli u.c.), kas tiek patērēti pamata darbībai?** | **Vai pastāv saikne ar pamatmērķi vai infrastruktūras izmantošanu?** | **Vai aktivitāte ietver vispārējās izglītības akreditētā mācību programmā iekļautā mācību satura īstenošanu?** | **Secinājums** |
| Izglītojamo nogādāšana izglītības sniegšanas vietā un atpakaļ dzīvesvietā | Izglītojamo nogādāšana izglītības sniegšanas vietā (izglītības iestādē vai citā vietā, kurā saskaņā ar licencētu mācību programmu notiek izglītības process, piemēram, bibliotēka vai muzejs mācību programmas satura apguves ietvaros) un atpakaļ dzīvesvietā. | Jā | Jā | Jā, aktivitātes mērķis ir īstenot akreditētajā izglītības programmā paredzēto mācību saturu. | Nesaimnieciska pamatdarbība |
| Projekta ietvaros izveidotās elektroautobusa uzlādes infrastruktūras izmantošana citu pašvaldības elektroautobusu, kas veic pašvaldības funkcijas – gādāt par iedzīvotāju izglītību – izpildi. | Jā | Jā | Jā, aktivitātes mērķis ir īstenot akreditētajā izglītības programmā paredzēto mācību saturu. | Nesaimnieciska pamatdarbība |
| Izglītojamo nogādāšana mācību ekskursijās, olimpiādēs vai skolēnu sacensībās, **ja tās ir paredzētas mācību programmā.** | Jā | Jā | Jā, aktivitātes mērķis ir īstenot akreditētajā izglītības programmā paredzēto mācību saturu. | Nesaimnieciska pamatdarbība |
| Vispārējās izglītības iestādēs izglītojamo audzēkņu nogādāšana uz teātra izrādi, koncertu vai citu pasākumu, **kas nav paredzēts akreditētajā mācību programmā,** un atpakaļ izglītības iestādē vai dzīvesvietā. | Jā | Jā | Nē, aktivitātes mērķis nav īstenot akreditētajā izglītības programmā paredzēto mācību saturu. | PSD |
| Ar mācību saturu saistīta izglītojamo ekskursija **ārpus** **paredzētās mācību programmas** (piemēram, uz Rīgas motormuzeju vai Rīgas Nacionālo zooloģisko dārzu brīvdienās vai **ārpus mācību** stundām mācību programmu papildinošiem mērķiem). | Jā | Jā | Nē | PSD |
| Izglītojamo nogādāšana uz valsts vai reģiona mēroga konkursu, olimpiāžu vai sacensību norises vietām, kas tiek organizētas vispārējās izglītības programmas apguves skolēniem, **ja tās nav paredzētas mācību programmā.** | Jā | Jā | Nē | PSD |
|  | Izglītības personāla nogādāšana seminārā akreditēto mācību programmu ietvaros, ja tas ir saistīts ar vispārējo izglītības procesu un mērķis ir īstenot akreditētajā izglītības programmā paredzēto mācību saturu. | Jā | Nē | Nē | PSD |
|  | Skolotāju nogādāšana saliedēšanas pasākumos. | Jā | Nē | Nē | cita saimnieciskā darbība |
| Pamatizglītības un vispārējās vidējās izglītības mācību iestāde autobusu un tā uzlādes infrastruktūru iznomā profesionālu sportistu kluba komandai. | Nē | Nē, aktivitāte netiek īstenota ne vispārējās izglītības mērķiem, ne vispārējo izglītību papildinošiem mērķiem. | Nē | cita saimnieciskā darbība |
| Projekta ietvaros iegādātās elektroautobusa uzlādes infrastruktūras lietošana citu transportlīdzekļu, kas neveic pašvaldības funkcijas – gādāt par iedzīvotāju izglītību -izpildi, piemēram, privātpersonu vai transportlīdzekļu uzlādei. | Nē | Nē, aktivitāte netiek īstenota ne vispārējās izglītības mērķiem, ne vispārējo izglītību papildinošiem mērķiem. | Nē | cita saimnieciskā darbība |

**V. PSD nosacījumu neievērošanas sekas**

Ievērojot šajā metodikā noteikto PSD uzraudzības kārtību, **finansējuma saņēmējs katru kalendāra gadu projekta dzīves cikla laikā veic PSD nosacījumu izpildes paškontroli un ir pilnībā atbildīgs par PSD nosacījumu ievērošanu**. Vienlaikus aģentūra nodrošina PSD nosacījumu uzraudzību visā projekta dzīves cikla laikā atbilstoši šajā metodikā ietvertajiem norādījumiem. Ja finansējuma saņēmējs, sagatavojot ikgadējo pārskatu par PSD apjomu, konstatē, ka ir pārsniegti 20 % no M2 vai M3 kategorijas bezemisiju transportlīdzekļa vai tā uzlādes infrastruktūras gada jaudas laika izteiksmē, tas civiltiesiskajā līgumā vai vienošanās par projekta īstenošanu noteiktajā termiņā iesniedz aģentūrā ziņojumu par nosacījumu pārkāpumu un atbilstoši Komercdarbības atbalsta kontroles likumā noteiktajam, veic publiskā finansējuma atmaksu. Nelikumīgā valsts atbalsta atmaksu veic aģentūras un finansējuma saņēmēja civiltiesiskajā līgumā vai vienošanās par projekta īstenošanu norādītajā termiņā un kārtībā.

Attiecībā uz **PSD** pieļaujamo jaudu AF 3.1.1.6.i. investīcijas MK noteikumi paredz, ka, ja tiek pārsniegts noteiktais 20% apjoms no elektroautobusa vai tā uzlādes infrastruktūras kopējās gada jaudas laika izteiksmē, finansējuma saņēmējam ir pienākums atmaksāt aģentūrai projekta ietvaros saņemto nelikumīgo komercdarbības atbalstu kopā ar procentiem par attiecīgo gadu, kurā pārsniegts noteiktais 20% apjoms no elektroautobusa vai tā uzlādes infrastruktūras kopējās gada jaudas. Tas nozīmē, ka, pārsniedzot atļauto 20% robežu, no finansējuma saņēmēja ir atgūstama attiecīgā gada publiskā finansējumā daļa, kas tika izmantota PSD jaudas finansēšanai, nevis viss projektā samaksātais publiskais finansējums. Gadījumā, ja projekta īstenošanas laikā pirms noslēguma maksājuma saņemšanas tiek konstatēts 3.1.1.6.i. investīcijas MK noteikumu 62. un 63.punkta nosacījumu pārkāpums, Aģentūra var lemt par noslēguma maksājuma izmaksas apturēšanu, nosakot finansējuma saņēmējam noslēguma maksājumā deklarētos attiecināmos izdevumus segt no finansējuma, par kuru nav saņemts nekāds komercdarbības atbalsts, kā arī veikt nelikumīgi saņemtā komercdarbības atbalsta atmaksu ar procentiem proporcionāli tai jaudas laika izteiksmē daļai, par kuru kopumā ir konstatēts pārkāpums, ievērojot to, ka atmaksas summa nedrīkst būt mazāka par summu, kas būtu aprēķināta un atgūstama, ja nelikumīgā valsts atbalsta atgūšanu īstenotu vispārējā kārtībā.

Zemāk ir norādīts piemērs par valsts atbalsta atgūšanu pārsniegtas PSD gadījumā**.**

**Piemērs Nr.1**

AF 3.1.1.6.i. investīcijas projektā tika piešķirts publiskais finansējums 666 660 EUR apmērā elektroautobusa iegādei un tam paredzētās uzlādes infrastruktūras izveidei. Projektā nav sniegts valsts atbalsts. Projekts tika īstenots 2023. gadā, projekta dzīves cikls (infrastruktūras amortizācijas periods) ir 10 gadi, un tika pieņemts, ka ik gadu attiecīgi tiek nolietoti 10% jeb 66 660 EUR no publiskā ieguldījuma vērtības. Projektā paredzēja, ka infrastruktūra pēc projekta īstenošanas pabeigšanas tiks izmantota arī PSD veikšanai – izglītojamos pārvadās ekskursijās, uz sacensībām un olimpiādēm. Tika plānots, ka PSD apjoms laika izteiksmē nepārsniegs 20% no elektroautobusa kopējās gada jaudas. Projekta dzīves cikla atsevišķos gados tiek konstatēts, ka tika organizēti plašāka apmēra pārvadājumi, tāpēc tika pārsniegts PSD apjoms laika izteiksmē. 2024. gadā aģentūras pārbaudes ietvarā, izvērtējot finansējuma saņēmēja atskaites par PSD apjomu, aģentūra konstatēja, ka PSD apjoms par 2024. gadu sasniedz 21%, un veica nelikumīga valsts atbalsta atgūšanu. 2029. gadā finansējuma saņēmējs pēc ikgadējās atskaites veidošanas konstatēja, ka ir pārsniegts PSD apjoms, par to informējot aģentūru, kura savukārt veica nelikumīga valsts atbalsta atgūšanu. 2032. gadā – projekta dzīves cikla beigās noslēguma pārbaudes ietvaros aģentūra konstatēja, ka 2032. gadā ir pārsniegs PSD apjoms un veica nelikumīga valsts atbalsta atgūšanu 30% jeb 19 998 EUR apmērā.

Aprēķins par atmaksājamo publisko finansējumu (bez procentiem) pieejams tabulā Nr.3 “Nelikumīga valsts atbalsta atgūšana”.

Projektā ir nepieciešams veikt nelikumīgā valsts atbalsta atgūšanu:

par 2024.gadu – 13 998,60 EUR ar procentiem;

par 2029.gadu – 14 665,20 EUR ar procentiem;

par 2032.gadu – 19 998 EUR ar procentiem.

Tabula Nr.3 “*Nelikumīgā valsts atbalsta atgūšana*”

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2023. | 2024. | 2025. | 2026. | 2027. | 2028. | 2029. | 2030. | 2031. | 2032. |
| Tūkst., EUR | 66660 | 66660 | 66660 | 66660 | 66660 | 66660 | 66660 | 66660 | 66660 | 66660 |
| PSD, % | 15 | 21 | 10 | 18 | 15 | 15 | 22 | 15 | 10 | 30 |
| Jāatmaksā, EUR | 0 | 13998,6 | 0 | 0 | 0 | 0 | 14665,2 | 0 | 0 | 19998 |

**Piemērs Nr.2**

AF 3.1.1.6.i. investīcijas projektā tika piešķirts publiskais finansējums 666 660 EUR apmērā elektroautobusa iegādei un tam paredzētās uzlādes infrastruktūras izveidei. Projektā nav sniegts valsts atbalsts. Projekts tika īstenots 2023. gadā, projekta dzīves cikls (infrastruktūras amortizācijas periods) ir 10 gadi.

Ja projekta ietvaros iegādātais elektroautobuss un tam paredzētā uzlādes **infrastruktūra tiek lietota citas saimnieciskās darbības veikšanai**, piemēram, elektroautobuss tiek izmantots vietējo iedzīvotāju izklaides braucieniem un uzlādes infrastruktūra tiek izmantota privātu transportlīdzekļu uzlādei vai šajos noteikumos neparedzētu autonomo funkciju vai pārvaldes uzdevumu izpildi veicošiem transportlīdzekļiem, tad saskaņā ar MK noteikumu 62. punktā minēto un saskaņā ar Komercdarbības atbalsta kontroles likuma V nodaļu, **finansējuma saņēmējs** no finansējuma, par kuru nav saņemts nekāds valsts atbalsts, **atmaksā aģentūrai visu nelikumīgi saņemto atbalstu 666 660 EUR apmērā, kā arī procentus atbilstoši** Komercdarbības atbalsta kontroles likumā noteiktajam.

Pielikums

Papildinošās saimnieciskās darbības nosacījumu kontroles metodikai

Tabula Nr.1.1. **PSD uzskaites tabula un aprēķina formula PSD uzskaitei laika izteiksmē STUNDĀS**

****

Tabula Nr.1.2. **PSD uzskaites tabula un aprēķina formula PSD uzskaitei laika izteiksmē DIENĀS**



Tabula Nr.1.3. **PSD uzskaites tabula un aprēķina formula uzlādes infrastruktūras PSD uzskaitei laika izteiksmē STUNDĀS**



1. Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.1.6.i. investīcija “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” [↑](#footnote-ref-2)
2. Metodika attiecināma un visiem investīcijas ietvaros īstenotajiem projektiem neatkarīgi no atlases kārtas. [↑](#footnote-ref-3)
3. Līdz 2022. gada 31. decembrim bija spēkā Likums par pašvaldībām, kur funkcija “nodrošināt iedzīvotāju izglītību” bija noteikta 15. panta 4. punktā. Savukārt no 2023. gada 1. janvāra spēkā ir Pašvaldību likums, kur attiecīgā izglītības funkcija ir noteikta 4. panta pirmās daļas 4.punktā. [↑](#footnote-ref-4)
4. Vispārējas izglītības likuma 10. panta trešās daļas 1. punkts nosaka, ka vispārējās izglītības iestāde ir tiesīga patstāvīgi īstenot interešu izglītības programmas. [↑](#footnote-ref-5)
5. Ar projekta dzīves ciklu šajā metodikā saprot projekta infrastruktūras amortizācijas periodu, kurā ir iespējams gūt finansiālu vai ekonomisku labumu no projektā ieguldītajiem līdzekļiem vai radītajiem aktīviem. Projekta dzīves ciklu nosaka atbilstoši Komisijas 2014.gada 3.marta Deleģētās Regulas (ES) Nr.480/2014 ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu I pielikumam, kas piemērojams atkarībā no projekta investīciju jomas. Pielikumā neuzskaitītajām nozarēm tiek piemērots projekta dzīves cikls 10-15 gadi, kas ietver arī darbības īstenošanas periodu. [↑](#footnote-ref-6)
6. Ar projekta dzīves cikla sākumposmu saprot viena līdz divu gadu periodu pēc tam, kad projekta ietvaros iegādātais elektroautobuss ir reģistrēts tā gala saņēmējam un uzsākta elektroautobusa un tam paredzētās uzlādes infrastruktūras ekspluatācija. [↑](#footnote-ref-7)
7. Piemēram, veicot izlases veida pārbaudes vai ja tiek saņemta informācija no kompetentām iestādēm vai trešajām personām par iespējamo pārkāpumu PSD nosacījumu ievērošanā vai, ja finansējuma saņēmējs pats konstatē un ziņo par PSD nosacījumu pārkāpumu. [↑](#footnote-ref-8)
8. Uzskaiti veic par katru kalendāra mēneša datumu saskaņā ar pielikumā pievienoto MS Excel dokumentu PSD uzskaite stundās, un kopsavilkumā uzskaita elektroautobusa lietojumu PSD un pamatdarbības veikšanai mēnesī. [↑](#footnote-ref-9)
9. Tabulā atspoguļoti piemēri PSD uzskaites veikšanai laika izteiksmē dienās, atspoguļojot informāciju par PSD veidiem saskaņā ar pielikumā pievienoto MS Excel dokumentu PSD uzskaitei dienās. [↑](#footnote-ref-10)
10. Uzskaiti veic par katru kalendāro dienu, kurā veikta PSD, neatkarīgi no tā, vai konkrētajā dienā veikta arī pamatdarbība. [↑](#footnote-ref-11)